
[bookmark: _GoBack]1. Places disponibles per al curs 2015-16 i Dotació Econòmica:
- 1 plaça / 800 euros(independentment de la duració de l'estada).

2. Objectiu de la convocatòria
L'objecte d'aquesta convocatòria és el foment de la realització d'estades formatives en empreses, entitats o centres educatius ubicats en altres països europeus per part del professorat que imparteix formació professional en aquells centres. La finalitat d’aquestes estades és:

Acció 1: La formació dual a Europa.
a) Conèixer les característiques i el funcionament de la formació en alternança –simple o dual- en països europeus amb una àmplia tradició en aquesta modalitat de formació professional.
b) Conèixer els rols dels diferents agents implicats en la formació en alternança.

Acció 2: La incorporació de la llengua anglesa en els ensenyaments professionals.
a) Estudiar metodologies, eines i estratègies per a la correcta utilització de l’anglès com a llengua d’ensenyament-aprenentatge en la formació professional (AICLE-Aprenentatge integrat de continguts i llengua estrangera).
b) Conèixer models, experiències i pràctiques d’altres països de parla no anglesa de com es realitza la impartició de continguts en llengua estrangera.

3. Participants
2.1 Poden participar en aquesta convocatòria els centres de titularitat de tot l'Estat Espanyol que imparteixen cicles formatius de formació professional inicial, cicles d’ensenyaments esportius, cicles d’arts plàstiques i disseny, i comptin amb alumnat en aquests ensenyaments o amb professorat que imparteix formació professional inicial que vulgui realitzar estades formatives en empreses, entitats o centres educatius d’altres països, i que tinguin coneixements a nivell adequat de conversa d’anglès o de l’idioma del país on es durà a terme l’activitat.

2.2 És necessari acreditar el nivell B1 de llengua anglesa per a la participació en l’acció 1, i el nivell B2 de llengua anglesa per a la participació en l’acció 2. 

4. Modalitat d’estades formatives
S’entendrà per estada formativa de professorat el període certificat per l’empresa, entitat o centre educatiu en la qual es duu a terme. Per tant, l’estada formativa no inclou el període comprès entre el viatge d’anada i l’inici de l’activitat formativa, ni el comprès entre la seva finalització i el viatge de tornada.
- Modalitats d’estada formativa per al professorat: són estades formatives dirigides únicament al professorat de cicles  formatius de formació professional inicial.




5. Requisits de les estades formatives
Les estades formatives s’han de dur a terme durant el curs acadèmic 2015-2016 i han de reunir els requisits següents segons la modalitat:
- Les estades es duran a terme en empreses, entitats o centres educatius d’altres països de la Unió Europea.
- El professorat participant en qualsevol de les dues accions previstes ha de ser d’especialitats de formació professional.
- En qualsevol cas, el professorat participant ha de justificar la seva motivació en relació amb els objectius de l’estada. 
- La duració de l’estada será d’entre 5 dies i 2 mesos.


6. Dades personals que ha d’aportar el docent que aspira a ser seleccionat per l’estada.

a) Dades personals: nom i cognoms, NIF, adreça postal, data de naixement, telèfon, adreça electrònica, etc.
b) Dades professionals: situació administrativa, especialitat docent, ensenyaments en què imparteix docència, etc.
c) Dades sobre coneixement d’idiomes, segons el Marc Comú Europeu de referència per a les llengües.
d) Acció escollida i motivació personal i de centre per a la participació en aquesta acció, indicant-hi tant els beneficis previstos per al seu desenvolupament professional com l’impacte per al centre en què imparteix docència i per al sistema educatiu.

7. Fase de valoració de l’execució dels projectes.
a) Una memòria de l’activitat, en els termes que es comunicarà a l’inici de l’estada.
b) Qualsevol altra documentació que sigui necessària segons el que estableixi el marc d’actuació en què s’hagi dut a terme l’estada formativa.

